तेलमच्चो पुल की स्थिति जस की तस, नहीं हुई मरम्मत
राष्ट्रीयराजमार्ग 32 के धनबाद-रांची को जोड़ने वाली तेलमच्चो पुल की स्थिति अब भी जस की तस है। छोटे-छोटे वाहनों के अलावा भारी वाहनों का प्रवेश आज भी वर्जित रहा। मरम्मत कार्य आज भी शुरू नहीं हो सका। साेमवार को जिस तत्परता से बोकारो धनबाद जिले के प्रशासनिक महकमे ने तत्परता दिखाई थी। उससे लग रहा था कि पुल की मरम्मत का काम मंगलवार से चालू हो जाएगा, लेकिन ऐसा नहीं हुआ। एनएच 32 विभाग के सिविल इंजीनियर एएस खान एवं ब्रजमोहन कुमार सिंह मंगलवार को पुल का जायजा लेने के लिए पहुंचे। उन्होंने बताया कि जिस जगह पर दरार पड़ी है वह काफी खतरनाक है। इसका मरम्मत गार्टर देकर किया जा सकता है। उन्होंने कहा कि जब तक इसकी मरम्मत नहीं हो जाती है तब तक इस पर भारी वाहनों का चलना खतरे से खाली नहीं है।
^पुल के पीलर के समीप चार से पांच बड़ी-बड़ी मशीनें चल रही हैं। इससे बालू उठाया जा रहा है। बालू उठ जाने के कारण पीलर के समीप का स्थान खाली होता जा रहा है। इससे पुल कमजोर हो रहा है। उन्होंने कहा कि जिला प्रशासन शीघ्र पुल के नीचे चल रही बड़ी-बड़ी मशीनों को हटाने का काम करें। अन्यथा पुल और कमजोर हो जाएगा।’’ जलेश्वरमहतो, पूर्व मंत्री सह जदयू के प्रदेश अध्यक्ष
केंदुआ से महुदा तक के लोग हैं परेशान
तेलमच्चोपुल से होकर बस आदि सवारी गाड़ी के नहीं चलने से केंदुआ से लेकर महुदा तक के लोगों को परेशानी हो रही है। इन स्थानों के लोगोें को महुदा, बोकारो, रांची, पुरुलिया, चास टाटा आदि जगहों के लिए परेशानी हो रही है। लोगों ने बताया कि अब उपरोक्त स्थानों के लिए तीन से चार वाहन बदलना पड़ता है। बोकारो के लोगों के लिए महुदा, पुटकी, कपुरिया, आना मुश्किल हो गया है।
hin_Deva hin_Deva hin_Deva hin_Deva hin_Deva